
Privind aprobarea regulamentului la organizarea, autorizarea si amplasarea mijloacelor de publicitate pe raza comunei Tunari 
 
Capitolul I – DISPOZIŢII GENERALE 
 
Art.1. – Prevederile prezentului Regulament se aplică autorităţilor administraţiei publice locale, precum şi tuturor persoanelor fizice şi juridice implicate în activitatea de publicitate pe teritoriul administrativ al comunei Tunari. 
Art.2. – În înţelesul prezentului Regulament, termenii şi expresiile utilizate se definesc după cum urmează: 
1. Afiş – mijloc de transmitere a mesajelor publicitare, culturale, comerciale, politice, de instructaj etc., imprimat pe suport de hârtie sau pe folie sintetică şi expus public. 
2. Banner – suport pentru mesajul publicitar confecţionat din folie sintetică sau din material textil, în mod obişnuit cu formă dreptunghiulară, ancorat în zone publice. 
3. Calcan – faţadă fără goluri a unei construcţii, situată pe limita de proprietate laterală sau posterioară, destinată de regulă să fie acoperit de zidul asemănător al unei clădiri vecine. 
4. Ecran publicitar – ecran cu LED-uri, LCD sau altele asemănătoare, pe care se rulează grafică, spoturi etc., cu conţinut dinamic şi de dimensiuni variabile. 
5. Firmă – orice inscripţie, formă sau imagine ataşată unei clădiri, inclusiv steag, aplicată pe clădire sau independent, pe care se inscripţionează date de identificare a unei instituţii publice, societăţi comerciale, fundaţii, denumirea comercială, obiectul de activitate sau orice alt text specific, sub care o persoană fizică sau juridică îşi exercită activitatea în clădire sau incintă. 
6. Indicator publicitar direcţional (panou direcţional) – înscris, formă ori imagine care indică o direcţie, proximitatea unui obiectiv sau a unei clădiri unde se desfăşoară o anumită activitate: caseta luminoasă, tăbliţa indicatoare, toate de mici dimensiuni, fixate prin prinderi speciale pe clădiri sau stâlpi. 
7. Mesh – suport pentru mesajul publicitar confecţionat din material sintetic perforat (ex.: plasă fină), de obicei de mari dimensiuni, fixat pe clădiri. 
8. Mijloace de publicitate – ansamblu de elemente constructive folosite în scopul de prezentare a unei activităţi comerciale, industriale, artizanale sau liber-profesioniste sau a unui eveniment. 
9. Panou publicitar mobil – panou publicitar de dimensiuni reduse, amplasat la sol, fără fundaţie sau alt sistem de fixare, stabilizat prin propria greutate. 
10. Panou publicitar - structură provizorie folosită pentru afişarea unui mesaj publicitar. 
11. Proiectele publicitare speciale – construcţie provizorie atipică, creată special în scopul promovării unui produs, serviciu sau eveniment şi care nu are în alcătuirea sa elemente de fundaţie şi/sau structuri publicitare clasice. 
12. Steag publicitar - piesă de stofă, pânză sau material plastic ataşată la un suport lance, catarg sau stâlp, purtând culori, embleme, simboluri sau mesaje publicitare. 
13. Aviz – act tehnic cu caracter obligatoriu emis de structura de specialitate a administratiei publice locale in urma unei proceduri de analiza a proiectului tehnic și a oportunității din punct de vedere urbanistic pentru amplasarea mijloacelor de publicitate temporară, având structuri fără fundație. 
14. Incintă – suprafață de teren înconjurată din toate părțile de construcții, de amenajări sau împrejmuiri. 
15. Promovare – ansamblu de activități și mijloace folosite pentru a promova un produs sau serviciu pe piață. 
16. Publicitate – totalitatea modalităților și instrumentelor specifice utilizate pentru a facilita cunoașterea și aprecierea de către consumator  a anumitor produse, servicii sau pentru a informa publicul asupra unor evenimente a destinației unor spații, lansări de produse, deschideri de magazine și altele asemenea, precum și orice formă de prezentare a unei activități comerciale, industriale, artizanale sau liber profesioniste, având ca scop promovarea vânzării de bunuri și servicii, de drepturi și obligații. 
17. Publicitate luminoasă – publicitate realizată prin corpuri luminoase, afișe sau panouri luminate printr-o sursa de lumina amplasata astfel încât să asigure iluminarea afișului, panoului ori corpului publicitar. 
18. Publicitate pe vehicule -  publicitate realizată prin lipirea de afișe, montarea de panouri sau vopsirea vehiculelor in scopuri publicitare. 
19.   Publicitate stradala (outdoor) – publicitate efectuata in spatii deschise, in exteriorul clădirilor. 
20.   Structura de publicitate auto portantă – cadru suport amplasat la sol, fără fundație sau alt sistem de fixare, stabilizat prin propria greutate, pe care sunt dispuse fețe realizate din materiale ușoare de tip mesh, plasă fină, pânză și altele asemenea pe care se află imprimate reclame și mesaje publicitare. 
 
Capitolul II – APROBAREA EXECUTĂRII LUCRĂRILOR PENTRU 
[bookmark: _Toc150871841]AMPLASAREA MIJLOACELOR DE PUBLICITATE 
 
Art.3.(1) - Aprobarea executării lucrărilor pentru amplasarea mijloacelor de publicitate în comuna Tunari se realizează prin Autorizația de construire, emisă în condițiile Legii nr. 50/1991, privind autorizarea executării lucrărilor de construcții, republicată, cu modificările şi completările ulterioare. 
(2) - La emiterea Autorizației de construire, Primarul comunei Tunari va include obligatoriu precizări privind obligațiile care decurg din caracterul provizoriu şi durata de existență limitată a obiectivului autorizat, inclusiv precizări privind termenul de încetare a funcționării acestuia. 
(3) - Autorizația de construire se va emite o singură dată, pentru fiecare locație în parte, pe perioada existenței unui contract de închiriere, indiferent de titularul contractului, dacă nu au intervenit modificări cu privire la amplasament, formă şi dimensiunile panoului publicitar, prevăzute în autorizaţiile de construire. 
(4) - Amplasarea de mijloace de publicitate pe schelele montate pe faţadele construcţiilor aflate în curs de execuţie a lucrărilor de intervenţii, ori pe elementele de împrejmuire a şantierului aferent se face cu condiţia autorizării amplasării acestora împreună cu lucrările privind organizarea executării lucrărilor de construcţii, sau ulterior, pentru o perioadă mai mică sau cel mult egală cu durata autorizată a organizării de şantier. 
(5) - Certificatul de urbanism şi contractul încheiat pentru terenul pe care se va amplasa mijlocul publicitar nu dă dreptul la începerea lucrărilor fără obţinerea autorizaţiei de construire. 
Art.4.(1) - În cazul în care, la expirarea termenului de încetare a funcţionării mijlocului de publicitate autorizat, prevăzut la art. 3 alin. 2 şi alin. 3, nu a fost obţinută prelungirea acestui termen, proprietarul construcţiei suport de publicitate are obligaţia desfiinţării mijlocului de publicitate şi aducerii imobilului la starea iniţială. 
(2) - În situaţia în care, în termen de 15 zile de la data expirării termenului de încetare a funcţionării mijlocului de publicitate autorizat, prevăzut la art. 3 alin. 2, proprietarul construcţiei suport de publicitate nu a îndeplinit obligaţiile prevăzute la alin. (1), autorităţile administraţiei publice locale dispun desfiinţarea acestora pe cale administrativă, indiferent de categoria de proprietate pe care acestea sunt amplasate, fără emiterea unei autorizaţii de desfiinţare şi fără sesizarea instanţelor judecătoreşti. 
(3) - Proprietarii mijloacelor de publicitate au obligaţia de a lua măsurile necesare pentru întreţinerea şi repararea acestora, ori de câte ori este necesar, răspunzând de rezistenţa şi stabilitatea şi esteticul acestora. 
Art.5.(1) – Pentru amplasarea mijloacelor de publicitate care nu necesită fundații, utilizate în cadrul unor campanii publicitare şi/sau activităţi de promovare pe termen scurt de maxim 30 zile, care se desfăşoară pe domeniul public sau privat al statului sau al unităţii administrativ-teritoriale, ori pe proprietatea privată a persoanelor fizice şi juridice, în condiţiile prezentului Regulament, Primarul comunei Tunari emite Acord de Amplasare pe domeniul public pentru mijloacele de publicitate de pe domeniul privat, după caz, la cererea solicitanţilor şi cu respectarea prezentului regulament. 
         (2) – Perioada de valabilitate a Acordului de amplasare pe domeniului public sau certificatului de urbanism poate fi prelungit, la cererea solicitantului. 
 
Capitolul III – REGULI GENERALE PRIVIND AMPLASAREA MIJLOACELOR 

Art.8.(1) - Publicitatea este permisă atât pe domeniul public sau privat a comunei Tunari, cât şi pe proprietatea privată a persoanelor fizice sau juridice, cu respectarea prevederilor legale în vigoare, precum şi ale prezentului Regulament. 
(2) - Pentru construcţiile suport pentru mijloace de publicitate indiferent de regimul de proprietate al imobilelor pe care sunt amplasate este obligatorie afişarea de materiale publicitare pe întreaga perioadă de menţinere în amplasament a acestora. 
(3) - În situaţia în care proprietarul construcţiei suport pentru mijloace de publicitate nu are contracte de publicitate în derulare, va afişa materiale privind propria activitate sau materiale privind campanii educaţionale, umanitare, sociale, culturale de interes public. 
Art.9.(1) – Amplasamentele aflate în proprietate publică sau privată a comunei Tunari destinate montării mijloacelor de publicitate vor putea fi atribuite prin licitaţie publică. 
(2) – Amplasamentele proprietate publică a comunei Tunari destinate amplasării mijloacelor de publicitate, solicitate de către societăţile care au ca obiect de activitate publicitatea, vor fi atribuite prin licitaţii publice, organizate conform Regulamentului privind organizarea şi desfăşurarea licitaţiilor publice deschise în vederea închirierii terenurilor proprietate publică a comunei Tunari pentru amplasarea mijloacelor de publicitate. 
(3) - Pentru amplasarea a mai mult de două panouri pentru efectuare de 
Publicitate în nume propriu se vor organiza licitaţii publice în condiţiile prevăzute în Regulamentul privind organizarea şi desfăşurarea licitaţiilor publice deschise în vederea închirierii terenurilor proprietate publică a comunei Tunari pentru amplasarea mijloacelor de publicitate. 
Art.10.(1) - Amplasarea mijloacelor de publicitate este interzisă în 
următoarele situaţii: 
a) pe monumentele naturii; 
b) în parcuri
c) pe clădirile reprezentând sedii ale autorităţilor administraţiei publice locale şi centrale, precum şi ale instituţiilor publice, cu excepţia afişajelor care anunţă activitatea ce se desfăşoară în interiorul sediilor; 
d) pe arbori, inclusiv ancorarea bannerelor pe arbori; 
e) pe zona carosabilă a străzilor şi a drumurilor, indiferent de categoria acestora; 
f) pe obiectele de artă monumentală şi monumentele de for public; 
g) pe monumentele istorice cu excepţia firmelor care anunţă activitatea ce se desfăşoară în interiorul clădirii; 
h) pe clădirile aflate în stare avansată de deteriorare, în situaţia în care amplasarea mijlocului de publicitate afectează structura de rezistenţă şi/sau stabilitatea şi integritatea elementelor constructive şi decorative ale anvelopei clădirii; 
i) în incinta şi pe elementele de împrejmuire a cimitirelor; 
k) în interiorul intersecţiilor şi al sensurilor giratorii, în spaţiul destinat circulaţiei autovehiculelor şi semnalizării rutiere, în zone în care desfăşurarea în condiţii normale a traficului ar putea fi perturbată şi sub poduri; 
m) pe stâlpii de susţinere a elementelor de semnalizare rutieră sau de circulaţie. 
(2) - Se interzice acoperirea cu panouri publicitare a suprafeţelor vitrate ale 
clădirilor. 
(3) - Se interzice amplasarea şi utilizarea mijloacelor de publicitate sonore 
care pot tulbura liniştea publică, cu excepţia vehiculelor publicitare utilizate în condiţiile prezentului Regulament. 
(4) - Se interzice amplasarea mijloacelor de publicitate care prin formă, 
conţinut, dimensiuni şi culori în combinaţii specifice, pot fi confundate sau împiedică vizibilitatea mijloacelor de semnalizare rutieră, precum şi a indicatoarelor de orientare şi informare. 
(5) - Dacă, pe faţada sau calcanul unei clădiri, sunt amplasate mai multe 
mijloace de publicitate în afară de firme, acestea vor fi realizate în mod unitar, fiind obligatoriu de acelaşi tip şi dimensiuni, fiind încadrate simetric pe faţada sau calcanul respectiv.
 
Art.11.(1) - În scopul asigurării siguranţei cetăţenilor şi integrităţii bunurilor, operatorii de publicitate vor realiza mijloacele publicitare cu materiale şi sisteme constructive ce respectă prevederile legale privind calitatea în construcţii. 
           (2) - Operatorii de publicitate au obligaţia să asigure identificarea panourilor publicitare prin inscripţionarea acestora cu informaţii privind denumirea operatorului şi numărul autorizaţiei de construire.  
 
 
 
 
 
CAP.V – REGULI SPECIFICE PENTRU CATEGORIILE DE MIJLOACE DE PUBLICITATE 
 
[bookmark: _Toc150871843]1. Reguli generale privind amplasarea firmelor 
Art.12. – Firmele care se amplasează în zona drumurilor publice se autorizează şi se execută cu respectarea prevederilor actelor normative în vigoare, privind regimul drumurilor şi circulaţia pe drumurile publice, ale normelor tehnice privind proiectarea şi amplasarea construcţiilor, instalaţiilor şi panourilor publicitare în zona drumurilor, pe poduri, pasaje, viaducte şi tuneluri rutiere, precum şi ale legislaţiei ce reglementează domeniul public şi regimul proprietăţii. 
Art.13. - Firmele se amplasează pe faţadele clădirilor sau în locuri special amenajate după cum urmează: 
a) pe clădirile de locuit cu spaţii cu altă destinaţie la parter sau mezanin, se 
amplasează numai pe porţiunea de faţadă corespunzătoare acestor spaţii cu altă destinaţie, sau pe parapetul plin şi continuu al etajului I unde este cazul, cu acordul proprietarilor de la et. I; 
b) firmele în consolă se amplasează la o înălţime minimă de 2,50 m de la 
nivelul trotuarului. Faţă de planul vertical al faţadei firmele vor putea ieşi în consolă maximum 1,20 m; 
c) copertinele pe care se inscripţionează o firmă vor fi amplasate la 
minimum 2,50 m înălţime faţă de nivelul trotuarului şi vor ieşi din planul faţadei maximum 
1,50 m;  
d) în cazul apartamentelor în care se derulează activităţi cu caracter 
temporar situate în clădiri locuinţe colective, firmele aferente se amplasează la parterul clădirii, cu acordul proprietarilor afectaţi. 
Art.14.(1) - Amplasarea firmelor şi copertinelor inscripţionate se autorizează în condiţiile Legii nr. 50/1991 privind autorizarea lucrărilor de construcţii, republicată. 
(2) - Prin excepţie de la prevederile alin.(1), autorizaţia de construire nu este necesară în cazul firmelor inscripţionate pe vitrinele şi uşile de acces care se pot amplasa în baza Avizului emis de Șef Serviciu Urbanism și Amenajarea Teritoriului. 
(3) - Amplasarea materialelor publicitare se va face după achitarea taxelor de publicitate prevăzute de legislaţia în vigoare. 
Art.15.(1) - Pe faţada spaţiilor comerciale de la parterul imobilelor de locuit se pot amplasa, alături de firme, şi alte mijloace de publicitate cu respectarea prevederilor referitoare la autorizarea şi executarea firmelor. 
           (2) - Publicitatea amplasată pe faţada unui spaţiu comercial se va diferenţia faţă de firmă prin culoare, formă sau dimensiune. 
Art.16.(1) - În cazul firmelor iluminate, reflectoarele se vor amplasa astfel încât să asigure o iluminare uniformă, care să pună în valoare clădirea şi care să nu deranjeze traficul auto şi pietonal, reflectoarele fiind mascate de elemente ale construcţiei sau firmei. 
(2) - Firmele iluminate vor fi amplasate la minimum 3,00 m de la nivelul solului. 
(3) - Firmele luminoase amplasate la mai puţin de 30 m de semnalizările rutiere nu vor folosi culorile specifice acestora şi nici lumină intermitentă. 

Art.17. - Este interzisă amplasarea mijloacelor de publicitate luminoase pe suporturile existente care nu au fost destinate publicităţii, cum sunt: stâlpii de telecomunicaţii şi/sau electricitate, instalaţiile de iluminat public, instalaţiile de semaforizare cu excepţia celor pentru semnalizarea farmaciilor. 
Art.18.(1) - Pot fi amplasate panouri publicitare, ecrane şi publicitate luminoasă de maxim 4 x 3m, pe calcane, pe faţade, pe terase ori acoperişuri ale clădirilor, cu excepţia clădirilor din zona de publicitate restrânsă a comunei Tunari, astfel încât sistemele lor de prindere să nu constituie o sursă de accidente şi să nu afecteze structura de rezistenţă şi funcţionarea optimă a clădirilor. 
          (2) - Panourile publicitare amplasate pe calcanele sau faţadele clădirilor nu vor depăşi limitele acestora. 
Art.19.(1) - Proprietarii ecranelor publicitare au obligaţia transmiterii de informaţii de interes public şi local, precum şi informaţii de interes pentru populaţie în cazul unor situaţii de urgenţă. 
           (2) - Conţinutul şi modul de transmitere a informaţiilor vor fi stabilite prin protocoalele încheiate între proprietarii ecranelor publicitare şi Primăria comunei Tunari, respectiv alte instituţii abilitate ale statului. 
Art.20. – În situaţia amplasării pe terasele sau acoperişurile construcţiilor, panourile publicitare, ecranele şi publicitatea luminoasă vor avea următoarele înălţimi: 
a) cel mult 3,0 m dacă faţada construcţiei - suport are înălţimea mai mică de 
15,0 m; 
b) cel mult 1/5 din înălţimea faţadei, dar nu mai mult de 6,0 m, dacă faţada 
construcţiei - suport are înălţimea mai mare de 15,0 m. 
Art.21.(1) - Pe stâlpii de iluminat public pe care nu sunt amplasate semnalizări rutiere şi indicatoare de circulaţie, se pot amplasa panouri peste cota minimă de +4,00 m de la sol cu dimensiunea maximă de 0,8 x 1,2 m. 
          (2) - Pe un stâlp se poate amplasa un singur panou, iar proiecţia la sol a panoului se va situa în afara gabaritului carosabilului. 
Art.22. – Panourile publicitare amplasate pe sol vor fi montate astfel încât să nu împiedice circulaţia rutieră şi/sau pietonală, sau accesul pietonal şi/sau al autovehiculelor de intervenţie pe proprietăţi, cu respectarea prevederilor prezentului Regulament. 
Art.23.(1) - Pe străzile de categoria I, II şi III, conform clasificării prevăzute de legislaţia în vigoare privind regimul drumurilor, se pot amplasa panouri publicitare, în următoarele condiţii: 
a) la distanţa de minimum 4,0 m faţă de limita carosabilului în cazul în care 
nu există trotuar; 
b) la distanţa de minimum 1,0 m faţă de limita dinspre carosabil a spaţiului 
verde de pe trotuar, fără a împiedica circulaţia pietonilor; 
(2) - Panourile se amplasează la o distanţă de cel puţin 25,0 m între ele. 
(3) - Sunt exceptate de la prevederile alin.(1) şi (2) mijloacele de publicitate amplasate 	în 	interiorul 	incintelor 	centrelor 	comerciale, 	supermagazinelor, hipermagazinelor, parcurilor industriale astfel definite în conformitate cu legislaţia în vigoare. 
Art.24. – De-a lungul drumurilor de interes naţional, judeţean, precum şi a variantelor ocolitoare, conform clasificării prevăzute de legislaţia în vigoare privind regimul drumurilor, în cadrul zonei de protecţie a acestora se pot amplasa panouri publicitare, în următoarele condiţii: 
a) la minimum 2,50 m înălţime de la sol; 
b) la distanţa de minimum 25,0 m între două panouri publicitare pe 
sectoarele de drum din intravilan; 
c) cu distanţa de minimum 100,0 m între două panouri publicitare, pe 
sectoarele de drum din extravilan; 
d) în afara curbelor cu vizibilitate redusă; 
e) la minimum 100,0 m faţă de intersecţiile semaforizate. 
Art.25.(1) - Panourile şi ecranele publicitare amplasate pe sol în intravilanul comunei Tunari vor avea următoarele dimensiuni: 
a) maxim 6,0 x 4,0 m - în extravilanul comunei Tunari; 
b) maxim 1,25 x 2,0 m în comuna Tunari, pe trotuare care au lăţimea 
mai mare de 3 m;   
           (2) - Panourile publicitare care depăşesc dimensiunile de mai sus pot fi instalate numai pe terenuri proprietate privată, în afara zonei de siguranţă a drumului, cu avizul administratorului acestuia. 

Art.26. – Pe trotuarele sau spaţiile pietonale cu o lăţime de cel puţin 1,5 m se pot amplasa panouri publicitare mobile pliante, cu 2 feţe (people stopper), având ca scop promovarea comercială de alimentaţie publică, în următoarele condiţii: 
a) dimensiunile maxime ale panoului vor fi de 0,7 m x 1,0 m/faţă; 
b) amplasarea panoului este permisă numai în dreptul spaţiului destinat 
activităţii de alimentaţie publică şi numai pe durata programului zilnic de funcţionare a acestuia. 
[bookmark: _Toc150871846]4. Reguli generale privind utilizarea mobilierului urban ca suport publicitar 
Art.27.(1) - Pot fi utilizate ca suport publicitar următoarele tipuri de mobilier urban: staţiile  de autobuz şi chioşcurile de ziare. 
(2) - Staţiile de autobuz pot fi utilizate ca suport de publicitate pentru panouri unitare cu dimensiunea de 1,25 x 2m, pe feţele laterale ale staţiilor;  
(3) - Chioşcurile de ziare şi alte chioşcuri cu activităţi comerciale pot fi utilizate ca suport de publicitate pentru panouri cu suprafaţa unitară de maxim 2 mp, iar panoul de afişaj să nu depăşească aticul chioşcului;  
(4) - Se interzice instalarea panourilor pe acoperişul adăposturilor destinate publicului, staţiilor de autobuz şi al chioşcurilor. 
 
5. Reguli generale privind amplasarea bannerelor şi steagurilor publicitare 
Art.28. – Amplasarea de bannere care conţin anunţuri privind promovarea de evenimente culturale, economice, ştiinţifice şi altele de această natură, se avizează pe baza documentaţiei privind rezistenţa elementelor de susţinere precum şi cu acordul proprietarului elementelor de susţinere utilizate în acest scop. 
Art.29. – La amplasarea bannerelor se vor avea în vedere următoarele: 
a) nu este permisă amplasarea bannerelor în intersecţii unde împiedică 
vizibilitatea rutieră sau perspectiva asupra monumentelor istorice ori naturale sau în locuri unde există panouri publicitare; 
b) este interzisă amplasarea pe domeniul public a suporturilor/stâlpilor în 
scopul exclusiv de susţinere a bannerelor; 
c) bannerele montate perpendicular pe axul drumului, vor fi instalate la o 
înălţime minimă de 4,00 m faţă de sol, astfel încât să nu afecteze vizibilitatea rutieră şi imaginea urbană; 
d) banerele vor fi amplasate astfel încât distanţa între acestea să fie de 
minimum 25 m; 
e) este permisă amplasarea bannerelor pe o durată de cel mult o lună 
calendaristică pe baza Certificatului de Urbanism emis de Primarul comunei Tunari  
Art.30.(1) - Steagurile publicitare montate pe catarg şi pe stâlpi, la înălţimea minimă de 2,5 m de la cota terenului amenajat, se amplasează numai în locuri unde nu împiedică vizibilitatea circulaţiei rutiere. 
(2) - Pe un catarg se poate amplasa un singur steag. 
(3) -Durata de menţinere a steagurilor va fi de maxim 30 de zile calendaristice, cu posibilitatea prelungirii acestei perioade cu încă o perioadă de 30 de zile. 
(4) - Steagurile publicitare se vor amplasa în baza Autorizaţiei de folosinţă temporară a domeniului public pentru terenurile aparţinând domeniului public al comunei Tunari. 
(5) - Sunt exceptate de la prevederile alin.1 - 3, steagurile publicitare amplasate in incintele centrelor comerciale, supermagazinelor, hipermagazinelor, parcuri comerciale, parcurilor industriale astfel definite în conformitate cu legislaţia în vigoare, cu condiţia să nu afecteze vizibilitatea circulaţiei rutiere şi care vor fi amplasate în baza unei Autorizaţii de construire. 
 
[bookmark: _Toc150871847]6. Reguli generale privind amplasarea mesh-urilor 
Art.31.(1) - Este permisă amplasarea de mesh-uri şi mesh-uri digitale, în următoarele situaţii: 
a) pe construcţii, inclusiv monumente istorice şi/sau amplasate în zone de 
publicitate restânsă numai în situaţia în care acestea constituie protecţie către domeniul public pe perioada efectuării lucrărilor de consolidare / restaurare, dacă reproduc imaginea construcţiei după consolidare / restaurare şi eventualele texte de publicitate comercială ; 
b) pe calcanele construcţiilor care nu sunt clasate monumente istorice 
situate în afara zonei de publicitate restrânsă;  
 
[bookmark: _Toc150871848]7. Reguli generale privind amplasarea indicatoarelor publicitare direcţionale 
Art.32.(1) - Este permisă amplasarea indicatoarelor publicitare direcţionale, în afara casetelor şi steagurilor, pe stâlpii de iluminat public, dacă pe aceştia nu sunt montate semnalizări rutiere, în următoarele condiţii: 
a) dimensiunea indicatorului publicitar  este de maxim 0,8 x 1,2m; 
b) înălţimea de amplasare este de minim 4,0 m; 
c) pe un stâlp se poate monta un singur indicator publicitar direcţional; 
           (2) - Amplasarea de stâlpi suport pentru indicatoarele publicitare direcţionale se va realiza în baza Autorizaţiei de construire, cu avizul emis de Serviciul Urbanism.
 
[bookmark: _Toc150871849]8. Reguli generale privind publicitatea temporară şi proiectele publicitare speciale 
Art.33.(1) - Orice persoană fizică sau juridică poate beneficia de dreptul la publicitate temporară, în condiţiile prezentului Regulament. 
           (2) - Amplasarea mijloacelor de publicitate temporară se va stabili prin Autorizaţia de folosire temporară a domeniului public, în baza Certificatului de urbanism emis de Primăria comunei Tunari, pe maxim 30 de zile. 
Art.34. – În vederea obţinerii Acordului de amplasare a domeniului public, mijloacele de publicitate trebuie să îndeplinească următoarele condiţii: 
a) să fie folosite ca purtător de mesaj în cadrul unor activităţi de promovare 
cu durată determinată şi precizată în mod explicit în cererea de emitere a autorizaţiei, depusă de solicitant; 
b) să poată fi montate în cel mult 24 ore; 
c) toate amplasamentele aprobate să fie aduse la starea iniţială, în cel mult 24 ore de la încheierea termenului de valabilitate a autorizaţiei. 
Art.35. – Structurile publicitare auto-portante şi proiectele publicitare speciale se avizează cu respectarea prevederilor privind publicitatea temporară prevăzute în prezenta hotărâre. 
 
[bookmark: _Toc150871850]9. Reguli generale privind amplasarea afişelor publicitare şi a anunţurilor de mică publicitate 
Art.36.(1) - În vederea asigurării eficientei informări a cetăţenilor, a libertăţii de expresie şi esteticii urbane, Primăria comunei Tunari poate amplasa, pe lângă panourile existente, în zone cu vizibilitate, panouri speciale destinate afişelor publicitare şi a anunţurilor de mică publicitate. 
 (2) – Modalitatea de amplasare a afişelor publicitare şi a anunţurilor de mică publicitate pe panourile speciale se va stabili ulterior, printr-un regulament. 
Art.37. – Este interzisă amplasarea de afişe publicitare care să acopere alte afişe publicitare postate anterior, aflate în perioada de valabilitate, care fac publicitate unor evenimente aflate în derulare sau care urmează să se deruleze. 
Art.38. - Este interzisă amplasarea de afişe publicitare pe stâlpii electrici sau copacii existenţi. 


[bookmark: _Toc150871851] 10. Reglementări fiscale
Art. 39. (1) Taxele pentru folosirea mijloacelor de reclamă şi publicitate sunt reglementate de Legea 227/2015 privind Codul fiscal, titlul IX.
(2) Orice persoană care beneficiază de servicii de reclamă şi publicitate în comuna Tunari în baza unui contract sau a unui alt fel de înţelegere încheiată cu altă persoană precum şi orice persoană care utilizează un panou, afişaj sau structură de afişaj pentru reclamă şi publicitate într-un loc public, datorează taxa de reclamă şi publicitate precum şi taxa de afişaj în scop de reclamă şi publicitate către bugetul local al comunei Tunari.
(3) Prestatorul serviciului de reclamă şi publicitate are obligaţia de a depune lunar, până la data de 10 ale lunii declaraţia privind obligaţiile de plată, provenind din taxa pentru serviciile de reclamă şi publicitate, aferente lunii anterioare. (model 2006 ITL 013 aprobat prin Ordinul 2052/2006).
(4) Taxa de reclamă şi publicitate este suportată de beneficiarul serviciului de reclamă şi publicitate şi se plătește de către prestatorul serviciului de reclamă şi publicitate, lunar până la data de 10 ale lunii următoare datorării taxei.
(5) În cazul în care panoul, afişajul sau structura de afişaj este închiriată altei persoane, utilizatorul final va datora taxa şi va depune declaraţia pentru stabilirea taxei pentru serviciile de reclamă şi publicitate sau taxa de afişaj în scop de reclamă şi publicitate.
(6) Persoana care datorează taxa pentru afişaj în scop de reclamă şi publicitate are obligaţia depunerii declaraţiei de impunere în vederea stabilirii taxei de afişaj în scop de reclamă şi publicitate în termen de 30 de zile de la data amplasării.( model 2006 ITL 014 aprobat prin Ordinul 2052/2006).
Taxa pentru afişaj în scop de reclamă şi publicitate se plăteşte de utilizator anual, în doua rate egale, până la data de 31 martie si 30 septembrie inclusiv. Impozitul anual de până la 50 lei inclusiv se plăteşte integral până la primul termen de plată.
Art. 40. Taxa pentru folosirea mijloacelor de reclamă şi publicitate nu se aplică în următoarele cazuri:
- pentru serviciile de reclamă şi publicitate realizate prin mijloacele de informare în masă, scrise şi audiovizuale;
- instituţiilor publice cu excepţia cazurilor când acestea fac reclamă unor activităţi economice;
- persoanelor care închiriază panoul, afişajul sau structura de afişaj unei alt persoane;
- pentru panourile de identificare a instalaţiilor energetice, marcaje de avertizare sau
marcaje de circulaţie; precum şi alte informaţii de utilitate publică şi educaţională;
- pentru afişele, panourile sau alte mijloace de reclamă şi publicitate amplasate în
interiorul clădirilor şi fără vedere directă din exteriorul incintei;
- pentru afişajul efectuat pe mijloacele de transport care nu sunt destinate, prin
construcţia lor, realizării de reclamă şi publicitate;
 
[bookmark: _Toc150871852]10. Sancțiuni
Art. 41. Sancţiunile prevăzute în prezentul Regulament vin în completarea celor referitoare la nerespectarea legislaţiei în vigoare privind autorizarea construcţiilor, urbanismul şi amenajarea teritoriului - Legea 50/1991-republicată şi actualizată, privind autorizarea lucrărilor de constructii şi unele măsuri pentru realizarea locuinţelor, precum şi cu cele ale Legii nr. 185/2013 privind amplasarea şi autorizarea mijloacelor de publicitate.

Art. 42. Nerespectarea prezentului regulament atrage după sine răspunderea contravenţională. Sancţiunile se pot aplica atât persoanelor juridice cât şi fizice, dupa calitatea celei care contravine normelor prezentului Regulament.
Art. 43. În condiţiile prezentului Regulament constituie contravenţii şi se sancţionează, următoarele fapte:
a) amplasarea trepidelor fără respectarea prevederilor art. 29 - cu amendă cuprinsă între 100 şi 400 lei
b) acoperirea cu orice mijloc de publicitate a suprafeţelor vitrate ale clădirilor - cu amendă cuprinsă între 100 şi 1000 lei
c) inscripţionarea reclamelor pe copertinele, umbrelele, marchizele, parasolarele sau alte asemenea structuri amplasate pentru protecţia clădirilor şi teraselor în zona ZPR1, în afara
suprafeţei franjurate - cu amendă cuprinsă între 500 şi 1000 lei
d) nerespectarea datelor geometrice ale mijlocului de publicitate conform fotomontajului
aprobat - cu amendă cuprinsă între 500 şi 1000 lei
e) nerespectarea avizului/acordului emis de autorităţile publice locale - cu amendă cuprinsă
între 500 şi 2500 lei
f) neîndeplinirea, la termenul stabilit, a măsurilor dispuse - cu amendă cuprinsă între 500 şi
2500 lei
g) nerespectarea obligaţiei de a folosi materiale rigide pentru semnalistică firmă - cu amendă cuprinsă între 500 şi 2500 lei
h) amplasarea afişelor publicitare peste alte afişe aflate în perioada de valabilitate – cu amendă cuprinsă între 500 şi 1000 lei
i) amplasarea altor tipuri de mijloace de publicitate decât cele admise pentru zona respectivă
- cu amendă cuprinsă între 500 şi 1000 lei
j) nerespectarea prevederilor art. 10, alin.1 - cu amendă cuprinsă între 500 şi 1000 lei
k) amplasarea şi utilizarea mijloacelor de publicitate sonore care pot tulbura liniştea publică cu amendă cuprinsă între 100 şi 2500 lei
l) amplasarea mijloacelor de publicitate care prin formă, conţinut, dimensiuni şi culori în
combinaţii specifice pot fi confundate cu mijloace de semnalizare rutieră sau împiedică
vizibilitatea acestora, precum şi a indicatoarelor de orientare şi informare - cu amendă
cuprinsă între 500 şi 2500 lei
m) neîntreţinerea sistemelor publicitare - cu amendă cuprinsă între 500 şi 1000 lei
n) nedecorarea suprafeţelor de expunere în perioada lipsei contractelor de publicitate - cu
amendă cuprinsă între 500 şi 1000 lei
o) inscripţionarea firmelor, reclamelor, textelor publicitare direct pe împrejmuiri, geamuri,
zidurile imobilelor, stâlpilor de orice fel, trotuarelor sau aleilor prin diverse metode grafice -
cu amendă cuprinsă între 500 şi 1000 lei
[bookmark: _GoBack]Art. 44. (1) În condiţiile prezentului Regulament nu sunt aplicabile prevederile art. 28 al Ordonanţei nr. 2/2001 – privind regimul juridic al contravenţiilor – cu privire la posibilitatea achitării pe loc sau în termen de cel mult 48 de ore, de la data încheierii procesului verbal, ori după caz, de la data comunicării acestuia, jumătate din minimul amenzii.
(2) Amenzile contravenţionale pot fi achitate şi prin intermediul instrumentelor de plată electronică, aşa cum acestea sunt prezentate pe site-ul Primăriei– plăţi online. 
Art. 45. Contravenţiile se constată şi se sancţionează de către Poliţia Locală Tunari şi împuterniciţi ai Primarului comunei Tunari.

